钦定古今图书集成/明伦汇编/人事典/第005卷
## 钦定古今图书集成/明伦汇编/人事典/第005卷

| 钦定古今图书集成 明伦汇编 第五卷 |

| |

第五卷目录

人事总部杂录

人事典第五卷

《左传》引《逸诗》云：“俟河之清，人寿几何？”兆云询多，职竞
作罗。

虽有丝麻，无弃菅蒯。虽有姬姜，无弃憔悴。凡百君子，
莫不代匮。

《周》道挺挺，我心扄扄。讲事不令，集人来定。
礼义不愆，何恤于人言。

淑慎尔止，无载尔伪。

我之怀矣，自诒伊戚。

《引古谚》“匹夫无罪，怀璧其罪。”

心则不竞，何惮于病。〈注〉即既不能令，又不受命之意
庇焉而纵寻斧焉。

畏首畏尾，身其馀几？

《鹿死不择》音。

虽鞭之长，不及马腹。

虽有“挈瓶之智”，守不假器。

室于怒，市于色。

臣一《主二》。

无过乱门。

惟乱门之无过。

《国语》引《逸诗》：“天之所支，不可坏也；其所坏，亦不可支
也。”

引《古谚无过乱人之门》。

兽恶其网，民恶其上。

兵在其颈，

佐饔者尝焉，佐斗者伤焉。

《祸不好》，不能为祸。〈注〉盖言财色之祸，生于好之，
“众心成城，众口铄金。”

从善如登，从恶如崩。

《黍稷》无成，不能为荣。黍不为黍，不能蕃膴；稷不为稷，
不能蕃殖。所生不疑，唯德之基。

狐埋之而狐搰之，是以“无成功。”

觥饭不及壶飧。

《战国策》：“行百里者半于九十。”〈又〉“怒于室者色于市”，
引古谚“服乱以勇，治乱以智”，事之计也；“立傅以行，教
少以学”，义之经也。

树德莫如滋，去疾莫如尽。

《六韬》引古谚“天下攘攘，皆为利往；天下熙熙，皆为利
来。”

《管子》引逸诗：“鸿鹄将将，唯民歌之。济济多士，殷民化
之。”

《引古谚》“墙有耳，伏寇在侧。”

《晏子引逸诗》：“乐矣君子，直言是务。”

《列子》引古谚：“生相怜，死相捐。”

人不婚宦，情欲失半；人不衣食，君臣道息。

《田父》，可坐杀。

《庄子》引古谚：“闻道百以为莫己若。”

“美成在久，恶成不及”改。

众人重利，廉士重名，贤士尚志，圣人贵精。

《墨子》引《逸诗》：“必择所堪，必谨所堪。”

“鱼水不务”，陆将何及。

《荀子》引逸诗，“如霜雪之将将，如日月之光明，为之则
存，不为之则亡。”

《长夜漫兮》，《末思》骞兮。太古之不慢兮，礼义之不愆兮，
何恤人之言兮。

涓涓源水，不壅不塞。毂既破碎，乃大其辐。事以败矣，
乃重太息。

墨以为朗，狐狸而苍。

引《古谚》“衣与缪与不女聊。”

“欲富乎，忍耻矣。倾绝矣，故旧矣”，与《义分》背矣。

《吕氏春秋》引《逸诗》：“将欲毁之，必重累之；将欲踣之，必
高举之。”

《大戴礼》引《逸诗》：“鱼在在藻，其志在饵。”

《淮南子》引逸诗：“君子有酒，小人鼓缶；虽不见好，亦不
见丑。”

《说苑》引《逸诗》：“皇皇上帝，其命不忒。天之与人，必报有
德。”

引《周谚》“囊漏贮中。”

《后汉书》引逸诗：“皎皎练丝，在所染之。”

《古谚》：“枯鱼衔索，几何不蠹。”

居者无载，行者无埋。〈注〉言生不隐谋，死不隐忠也“截趾适履，孰云其愚。何与斯人，追欲丧躯。”

《中流失船》，一壶《千金》。

“百足之虫”，三断不蹶。

百足之虫，至死不仆。

“骐骥之衰也，驽马先之。《孟贲》之倦也，女子胜之。”
“见兔而顾犬，未为晚也；亡羊而补牢”，未为迟也。
“宁为鸡口，无为牛后。”〈注〉《颜氏家训》“口”作“尸”，鸡中之主
也。“后”作“从”，牛子也。

《禽困覆车》。〈注〉言禽兽困急，能抵触倾覆人车也。
“贵其所以贵”者贵。〈注〉“所以贵”人所同贵也。

仁不轻绝，智不轻怨。

“厚者不毁人”，以自益也。“仁者不危人”，以要名也。
“死者复生，生者不愧。”

当断不断，反受其乱。

积羽沈舟，群轻折轴。众口铄金，积毁销骨。

众口销金，积毁销骨。丛轻折轴，羽翮飞肉。

利令智昏。

尺有所短，寸有所长。

《鉴于水》者，见面之容；《鉴于人》者，知吉与凶。

长袖善舞，多钱善贾。

千金之子不垂堂，百金之子不骑衡。〈注〉“衡楼”，殿边栏
楯也。

变古乱常，不死则亡。

虽有亲父，安知不为虎？虽有亲兄，安知不为狼？
强弩之极，矢不能穿鲁缟。冲风之末，力不能漂鸿毛。
桃李不言，下自成蹊。

家絫千金，坐不垂堂。

人貌荣名，岂有既乎。〈注〉言貌有衰落，以荣名为表饰，
则称誉无极也。

千金之子，不死于市。

百里不贩樵，千里不贩籴。

有病不治，常得中医。

儿妇人口。不可用。

不习为吏，视已成事。

《前车覆》，后车诫。

《欲投鼠》而忌器。

社鼷不灌，屋鼠不薰。

孰为为之？孰令听之？

《良工不琢》，

揉曲木者不累日，销金石者不累月。

水至清则无鱼，人至察则无徒。

以管窥天，以蠡测海，以莛撞钟。

腐木不可以为柱，卑人不可以为主。

千人所指，无病而死。

括糠及米。

“人所歌舞”，“天必从之。”

“人之所从”，“天必从之。”

人所咀嚼，神必凶之。

贵易交，富易妻。

几事不密，祸倚人壁。

《几微不密》则害成。

几事不密，祸倚人门。

作舍道傍，三年不成。

《峣峣》者易缺，《皦皦》者易污。《阳春》之曲，和者必寡。盛名
之下，其实难副。

彀弩射市，薄命先死。

时无赭，浇黄土。

君子重袭，小人无由入。正人十倍，《邪僻》无由来。
“唇亡而齿寒”，河水崩，其坏在山。

“《力田》不如遇丰年”，“力桑不如见国卿，《刺绣文》不如倚
市门。”

金不可作，世不可度。

狐欲渡河，无奈尾何。

妇死腹悲，惟身知之。

《二人同术》，谁昭谁冥？《二虎同穴》，谁死谁生？

人之相去，如九牛尾。

“人闻长安乐”，则出门而西向笑。“知肉味美，则对屠门
而大嚼。”

少所见，多所怪。见橐驼，言马肿背。

深不绝涓泉。稚子浴其渊。高不绝丘陵。跛羊游其巅。
斧小不胜柯。

昨日何生，今日何成。必念归厚，必念治生。日慎一日，
完如金城。

《山上斫檀檖》。先《殚》。〈注〉言檖：二木相似也。〈檖同檖《音兮》，〉
斫檀不谛得檕迷，檕迷尚可得駮马。〈注〉檕迷駮马，亦
二木相似者。〈檕音系〉

疲马不渡渑水。〈注〉言渑水流疾也。

问：“妇人欲买赭不？”谓灶下有黄土。“欲买钗不？”谓山中
自有楛。

“一夫两心”，拔刺不深。

越阡度陌，互为主客。

猛虎不处卑势，劲鹰不立垂枝。

失晨之鸡，思补更鸣。

如不知足，则失所欲。

救寒无若重裘，止谤莫若“自修。”

“《屋漏》在上”，知之在下。

《妍皮》不裹痴骨。

福至心灵，祸来《神眛》。

“终身让车”，不枉一舍。

莫三人而迷。

“惑者知反”，迷道不远。

“不斑白”，语道失。

“白刃交前”，不顾流矢。

堂前不粪除，郊草不瞻耘。

一渊不两蛟。

一栖不两雄。

两雄不并栖。

《井》水无大鱼，新林无长木。

林中不卖薪，湖上不鬻鱼。

触露不掐葵，日中不翦韭。

乳犬攫虎，伏鸡搏狸。

白璧不可为，冶容多后福。

将飞者《翼伏》，将奋者《足跼》。将噬者爪缩，将文者《且朴》。
中规不密，用坠祸辟。

铎以声自穴，膏以明自铄。虎豹之文来射，猿狖之捷
来擉。

上求材，臣残木。上求鱼，臣干谷。

“《遁》关”不可复，《亡犴》不可再。

“无乡之社，《易》为黍肉。”“无国之稷”，《易》为“求福。”

臆乘掉磬。《内则》：“舅姑若使介妇，毋敢敌偶于冢妇，不
敢并行，不敢并命，不敢并坐。”注云：“不敢掉磬，齐人以
绞讦为掉磬。”崔云：“北海人以相激事为掉磬。”〈掉徒钧反按字
典杜吊切调，去声。〉
朝定真冷，契丹主闻唐庄宗为乱兵所害，哭曰：“我朝
定”，犹华言朋友也。真冷，遗命也，出《庄子山木篇》。桑雩
曰：舜之将死真冷。禹曰：“汝戒之哉？形莫若缘，情莫若
率。”注：冷，晓也。谓以真道晓语禹也。

《希通录》杜牧之《息夫人庙》诗：“至竟息亡缘底事，可怜
金谷堕楼人。”“至竟”，毕竟也。诗人习用至竟字。按《后汉
樊英传》论朝廷若待神明至竟无他异。其馀史书未
见用此字。

俚谈以不可用为不中用，自晋时已有此语。《左传成
二年》：郤子曰：“克于先大夫无能为役。”杜预注：“不中为
之役使。”

《癸辛杂识》：卫山斋云：“凡字皆有对，如饥之对饱，寒之
对暖，悲之对欢之类是也。独有‘渴’字，无不渴一字对
之。此虽戏言，亦似有理。”

《琅嬛记》：古之老人，饭后必散步，欲摇动其身，以消食
也。故后人以散步为消摇。

《井观琐言》：今人以干求请托为钻。班孟坚宾戏曰：“商
鞅挟三术以钻孝公。”李周翰注：“钻者，取必入之义，如
以铁钻之也。”今人以见陵于人为欺负。《汉书》：韩延寿
待下吏，恩施厚而约誓明，或欺负之者，延寿痛自刻
责。此钻与欺负语所本。

明屠隆《清言》：“子房虎啸，安期生豹隐于海滨；药师龙
骧，魏先生蠖屈于喦穴。繄岂异才，实命不同。”

三九大老紫绶貂冠，得意哉黄粱公案；二八佳人翠
眉蝉鬓，销魂也白骨生涯。

口中不设雌黄，眉端不挂烦恼，可称“烟火神仙。”随宜
而栽花竹，适性以养禽鱼，此是“山林经济。风晨月夕，
客去后蒲团可以双跏；烟岛云林，兴来时竹杖何妨
独往。”

覆雨翻云何险也，论人情只合杜门，嘲风弄月忽颓
然，全天真且须对酒。

道上红尘，江中白浪，饶他南面百城；花间明月，松下
凉风，输我北窗一枕。

净几明窗，好香苦茗，有时与、高衲谈禅，豆棚菜圃。暖
日和风，无事听、闲人说鬼。

《老去》自觉万缘都尽，那管人是人非；春来尚有一事
关心，只在花开花谢。

“甜苦备尝好丢手”，滋味浑如嚼蜡。生死事大急回头，
年光疾于跳丸。

“无物能牢，何况蠢兹布袋；有形皆坏，不闻烂郤虚空。”
坐禅而不明心，取骨头为工课。马祖戒于磨砖；谈经
而不见性，钻故纸作生涯，达摩所以面壁。

草色花香，游人赏其有趣；桃开梅谢，达士悟其无常。
修净土者，自净其心，方寸居然莲界；学坐禅者，达禅
之理，大地尽作蒲团。

立身而认骨肉太亲则人缘难遣。学道而求形神俱
在则我相未融饧粘油腻牵缠最是爱河。瞎引盲趋，展转投于苦海
非大雄氏谁能拯之。

知“事理”原有顿渐，则南北之宗门不废；知升坠分干
情想，则过现之因果昭然。

若无后来报应，则造物何以谢颜回？除却永劫灾殃，
则上帝胡独私曹操？

秃须黄面，揣骨法，岂有如许公侯；道气文心，标风流，
亦是可儿措大。

“《招客留宾》，为懽可喜。”未断尘世之攀缘，“浇花种树”，“嗜
好虽清”，亦是道人之魔障。

角弓玉剑，桃花马上春衫，犹忆少年侠气瘿瓢，胆瓶
《贝叶》，斋中夜衲，独存老去禅心。

宝箓祈仙，金函礼佛，造物尚不得牢笼，褐衣披体，破
帽蒙头，君相又安能陶铸。

《临池独照，喜看鱼子跳波绕迳闲行，忽见兰芽出土。
亦小有致，时复欣然》

盘餐一菜，永绝腥膻。饭僧宴客，何烦六甲行厨；茅屋
三楹，仅蔽风雨。扫地焚香，安用数童缚帚。未见元放
翛然，尚觉右丞多事。

菜甲初肥，美于热酪；莼丝既长，润比羊酥。

杨柳岸，芦苇汀。池边须有野鸟，方称山居。“香积饭，水
田衣”，斋头才著比丘，便成幽趣。

“竹风一阵，飘飏茶灶疏烟；梅月半弯，掩映书窗残雪。”
真使人心骨俱冷，体气欲仙。

《登华子冈》，月夜犬声若豹；《游赤壁矶》，秋江鹤影如人。
但想前贤，神明开涤。

“山河天眼里。”不知山河即是天眼。“世界法身中”，不知
世界即是法身。

如来为凡夫说空，以凡夫著有故，为二乘人说有，以
二乘人沉空故。著有则入轮转之途，沉空则碍普度
之路。是故大圣人销有以入空，一法不立；从空以出
有，万法森然。

黄虀淡饭，允宜山泽之臞，曲几匡床，久绝华清之梦。
“棺则朽于木，裸则朽于土，土木何劳分别？沉则化于
水，焚则化于火，火水安用商量？”

红润凝脂，花上才过微雨；翠匀浅黛，柳边乍拂轻风。
问妇索酿，瓮有新𥬠；呼童煮茶，门临好客。先生此时，
情兴何如？

痴矣狂客，酷好宾朋；贤哉细君，无违夫子。醉人盈座，
簪裾半尽酒家；食客满堂，瓶瓮不离米肆。灯烛莹莹，
且耽夜酌；爨烟寂寂，安用晨炊？生来不解攒眉，老去
弥堪鼓腹。

“若想钱而钱来。”何故不想。若愁米而米至。人固当愁。
晓起依旧贫穷。夜来徒多烦恼。

“《白仲奇穷》，悍妇同于冯衍；德园高隐，孤居颇似王维。”
“我固当胜之。”

“明霞可爱，瞬眼而辄空；流水堪听，过耳而不恋。”人能
以明霞视美色，则业障自轻；人能以流水听弦歌，则
性灵何害。

“诗堪适性”，笑子美之苦吟；“酒可怡情”，嫌渊明之酷嗜。
若诗而嫉妒争名，岂云适性？若酒而猖狂骂座，安取
怡情。

“铄金玷玉，从来不乏彼谗人；洗垢索瘢，尤好求多于
佳士。”止作疾风过耳，何妨微云点空。

《学道》历千魔而莫退，遇辱坚百忍以自持。到底无损
毫毛，转使人称盛德。当时之神气不乱，入夜之魂梦
亦清。

金吾厚享千锺，命悭于豆酱；学士御食二器，数定于
《橘汤》。余幼丁贫贱，每藜藿之饭不充。壮忽持斋，想肉
食之簿已尽。

大臣雅度，嫌王勃之恃才；明主知人，想李白之薄福。
盈庭满座，断结驷于贵人；累牍连篇，绝八行于政府。
情尘既尽，心镜遂明，外影何如内照？幻泡一消，性珠
自朗，世瑶原是家珍。

善谑浪，好诙谐，吐语伤于过绮。取快佐驩，亦无大害。
扬隐微谈，中冓为德。毋乃太凉，积愆消福，吾戒之
“人生于五行，亦死于五行。恩里由来生害道，外于六
贼，亦成于六贼”，妙处只在转关。

云栖莲老，佛陇灯公，岭表憨山，湖南穷介，有“西方美
人”之思；碧浪朱生，西泠虞氏，湘灵逸客，镜水隐鳞，有
“天际真人”之想。

聪明而修洁，上帝固录清虚；文采而贪残，《冥官不爱
词赋》。

凡夫迷真而逐妄，智慧化为识神，譬之“水涌为波”，不
离此水。圣人悟妄而归真，识神转为智慧，譬之“波平
为水，当体无波。”

楼前桐叶，散为一院清阴；枕上鸟声，唤起半窗红日。
一泓濠上，便同庄叟之观；片石林间，堪下米颠之拜。
天上两轮逐电，昼夜不休；人间二鼠啮藤，刹那欲断。
立雪断臂，祇缘艺压当行，擘面拦胸；直是酒逢知己，

比丘鼻臭荷香来，池神见斥；童子乃以香严而圆通；
元卿目玩宫卉，为天神所呵。古德有因桃花而悟道；
茶熟香清，有客到门可喜；鸟啼花落，无人亦自悠然。
翠微僧至，衲衣全染松云；斗室经残，石磬半沉蕉雨。
水色澄鲜，鱼排荇而径度；林光澹荡，鸟拂阁以低飞。
曲径烟深，路接，杏花酒舍；澄江；日落门“通，杨柳渔家。
催租吏只问家僮。”知主人之不理生产，收稼奴径达
主母，笑先生之向如外宾。

《八关斋》久何敢然，寄兴于持螯；五斗量悭聊复尔托
名于泛蚁。

侣猿猴，友虎豹，不能孙登之《穴居》；驯鸟雀，畜凫鱼，颇
似何点之“野逸。”

“高人品格”，既有愧《井丹》洁身；名士风流，亦不至《相如
慢世》。

天讨有罪，生来幸免马驴；世弃不才，隐去敢云鸿豹。
有分有限，耗星临宫顾我。论万事、总不如人，无虑无
忧天喜。坐命嬴人，只一筹至要在我。

持论绝无鬼神，见怪形而惊怖。平居力诋仙佛，遇疾
病而修斋，儒者可笑如此。称柴数米，时翻名理于广
筵；媚灶乞墦，日挂山林于齿颊。高人其可信乎？
“为龙为蛇，生既谢阳秋于太史；呼牛呼马，死亦任月
旦于时人。”

以文章为游戏，将希刘勰逃禅；看齿发之衰颓，自信
鲍昭才尽。

荆扉才掩，便逢客过；扫门饭粟一空，辄有人求《誉墓》。
万事从来是命，一毫夫岂由人。

“家坐无聊”，不念食力担夫，红尘赤日，汝官不达，尚有
高才秀士，白首青襟，

峰峦窕窈，一拳便是名山；花竹扶疏，半亩何如金谷？
少文五岳，兴聊托于卧游；元亮一园，趣果成于日涉。
月出青松，光映琉璃夜火；风摇翠篠，寒生窣堵秋烟。
虚空不拒诸相，至人岂畏万缘。是非场里，出入逍遥；
逆顺境中，纵横自在。竹密何妨水过，山高不碍云飞。
孔孟以经常治世，不欲炫奇怪以骇时；释老以妙道
度人。故每现神通以耸众。

凡情自缚，则抟沙捻土，一身缠为葛藤；《空观》一成，则
割水吹毛，四大等于枯木。

薰蒸德香。则果未成而灵根渐长。熬煎欲火。则目未
瞑而恶趣现前。

《吃菜而生》美好，拣择，则吃菜不异吃荤；作善而求自
高胜人，则作善还同作恶。

人若知道，则随境皆安；人不知道，则触涂成滞。人不
知道，则居闹市生嚣杂之心，将荡无定止；居深山起
岑寂之想，或转忆炎嚣。人若知道，则履喧而灵台寂
若，何有迁流。境寂而真性冲融，不生枯槁。

英雄降服劲敌，未必能降一心；大将调御诸军，未必
能“调六气。”故姬亡楚帐，霸主未免情哀；疽发彭城，老
翁终以愤死。

“《来鸣禽》于嘉树”，音闻两寂，悟圆通耳根；印朗月于澄
波，色相俱空，领清虚眼界。

“雨过天清”，会妙用之无碍；鸟来云去，得自性之真如。
栴檀之形，能出门而迎佛；虎丘之石，解听法而点头。
故知山河大地，咸见真如；瓦砾泥沙，并存佛性。
酬应将迎，世人奔其膻行；消磨折损，造物畏其虚名。
世界极于大千，不知大千之外，更有何物？天宫极于
非想，不知非想之上，毕竟何穷？吾尝于此茫然，安得
问之大觉。

衰年岭表馀生，相传仙去。邻媪夜哭，还券垂老无家。
每想斯人，潸然欲涕。

“云长香火”，千载遍于华彝；坡老姓名，至今口于妇孺。
意气精神，不可磨灭如此。

慧远临终检戒于食蜜。萨真济渡留钱于空舟。古德
慎行至此。使人心志凛然。

“三径竹间，日华澹澹”，固野客之良辰；一编窗下，风雨
潇潇，亦幽人之好景。

《春衣杜陵》，急管平乐，真称名士之风流；“雨中《山果》，灯
下《草虫》”，想见高人之胸次。

“《好散》阿堵亦复不能积书趣在个中，平生只爱种树。”
醇醪百斛，不如一味太和之汤，良药千包，不如一服
清凉之散。

积想情坚。思女因而化石。磨砻功久。铁杵且会成鍼。
今人才学修行便希得证。稍不见效辄退初心。道其
可几乎。

不是邺侯著眼。懒残只一丐者。若非丰干饶舌。寒拾
两个火头。

篱边杖屦送僧，花须𦊰于巾角。石上壶觞坐客，松子
落我衣裾。

《待月看云》，“偶见鹤形之使；焚香扫室，时迎鸟爪之姑。
鸣驺呵殿，歌儿挈傀儡于场中；揭地掀天，童子弄形
影于灯下张三不是他，李四亦不是他。总认邮亭为本宅，长卿
不是我；纬真亦不是我。莫把并州当故乡。”

“风翻贝叶，绝胜北阙除书；水滴莲花，何似华清宫漏。
一室经行，贤于九衢奔走；六时礼佛，清于五夜朝天。
鸣琴流水，疑鲂鲔之来听；散帙当轩，喜藤竹之交翳。
娟娟月露，下薝卜而生香；袅袅山风，入松篁而成韵。
闲情清旷，未解习锻之机；野性萧疏，耻作投梭之达。”
负苓而骂庖牺，凿开混沌；采薇而薄周武，决裂堤防，
善星腹笥部藏，不免泥犁云光口坠天花，难逃阎老。
所以初祖来自迦毘，尽扫文字；室利往参摩诘，悉杜
语言。

《太原》则哲，几畜疑于掇煤；《琅琊》故知，竟因谗而投杼。
呜呼！知己难哉！吾欲挽九原而起鲍叔，取千金以铸
子期。

陈思逸藻，仅朱邸于遮须；庾信高才，乃皤形于地府。
“身后结局如此，眼前文兴索然。”

观号千秋，吾愧贺老之舍宅；楼高三级，复惭都水之
栖真。物在亦不苦留，期到翛然便去。

周犨营产，原从车子而偿逋；韩相卜居，乃为木工而
定磢。凡事前定如斯，世人计较可息。

灵运才高，不入白莲之社；裴休诗好，何关黄蘗之宗？
故子昂、杜甫韵语，骋意气于艺林；寒山船子吟哦，写
性灵于天籁。写性灵者，佛祖来印；骋意气者，道人指
呵。

室无长物心本宅乎清虚。门多杂宾性不近乎狷介。
行谊虽无大损。净业未免有妨。

据床嗒尔，听豪士之谭锋；把盏醒然，看酒人之醉态。
大臣赫赫，甫丘墓便已就荒；文士沾沾，问姓名多云
“不识。”名利至此，使人心灰。

夫人有绝技必传，有至性不朽。灵心巧思，鲁般以《木
匠》千秋；报主存孤，李善以《佣奴》百世。

核人贵实，浮论难凭，从古圣贤，不能无谤。试问释迦
于“移山”之口，佛云乎哉？叩宣尼于《伐木》之夫，何圣之
有？

“道人好看花竹”，寄托聊以适情。居士偶听弦歌，不染
何妨人道。清旷亦自有致，寂莫无令太枯。

“眉睫才交，梦里便不能张主；眼光落地，死去又安得
分明？”故学道之法无多，只在一心不乱。

戴发含齿，生幸托于中华；方袍圆冠，名复缀于下士。
田园虽少负郭，妻孥尚免饥寒，荣期之乐已多，《老氏》
之学知足。

若富贵贫穷由我力，取则造物为无权；若毁誉嗔喜
随人脚根，则谗夫愈得志。

世法须从身试，大道不在口谭。暇日清言有味，恐于
实际无当，猝然遇境不挠，此是学问得力。

袁盎“报十世之仇，不知虽经万劫而必报；师子偿杀
命之债，不知虽逋小债而必偿。”“萌芽各认根苗，点滴
不差檐溜。《罪在则福不集，福少则行难圆》”，此圣贤之
所以慎作业也。

《口奉》清斋，过客时供粱肉；身衣短褐，儿童或曳罗衫。
固知供奉之绮裘，不富于公孙之布被。

冤家恩爱，心常作平等之观；上帝悲田，眼不见可憎
之物。性鲜贪嗔，六时畏作恶趣。心能领略，四季都是
良辰。昔人不云乎，“此老终当以乐死。”青谿白石，倏生
潇洒之怀；黑雾黄埃，便起炎嚣之念。此是心依境转，
恐于学道无当必也。月随人走，月竟不移；岸逐舟行，
岸终自若，则几矣。

醒时思作佳梦。梦去未必如所思。生前念佛修行。死
后犹恐忘初念。何也。众生奔驰情识。一往易昏。学人
积累薰修，务求根热。

《隔壁闻钗钏声》，比丘名为“破戒”，比丘之心入故也。“同
室与妇人处，罗什不碍成真”，罗什之心不入故也。固
知染净在心，何关形迹。

方外偶过僧道，倒双屣，急开竹户迎来座中，倘及市
朝，掩两耳，辄敕松风吹去。

楼窥睥睨，窗中隐隐江帆。家在半村半郭，山倚精庐。
松下时时清梵，人称非俗非僧。

华屋朱门。过王侯而掉臂，黄头历齿对儿子而伤心。
高人之轻富贵也易，断《恩爱》也难。

观上虞《论衡》，笑中郎未精元赏；读《临川世说》，知晋人
果善清言。

“王重阳阑入卧内；马钰内子能知戒。阇黎金甲传食，
太守夫人覰破
美人傅粉涂香，终沦于粪土；猛士格虎剸象，死制于
蝼蚁。古镞绣刀，旧日战争之地；蚀钗灰袄，昔时歌舞
之场。英雄漠漠精灵，秦晋茫茫岁月。娑罗居士酿酒
治蔬，无日不延宾客；杜门禁足，经年懒过邻家。”《白香
山》云：“丘墅有泉石花竹者，靡不游；人家有美酒，鸣琴
者靡不过。吾甚愧其言。”

永明禅师云：“向不迁境上，虚受轮回；于无碍法中，自
生系缚《续清言》：“饥乃加餐，菜食美于珍味，倦然后卧。草荐胜
似重裀，流水相忘游鱼”，游鱼相忘流水，即此便是天
机。太空不碍浮云，浮云不碍太空，何处别有佛性？
皮囊速坏，神识常存。杀万命以养皮囊，罪卒归于神
识。佛性无边，经书有限。穷万卷以求佛性，得不“属于
经书。”

《入市而叹》过路客，纷纷扰扰总是行尸；反观而照主
人翁，灵灵莹莹无非活佛。

仕宦能登甲第，方免官府差徭；学道未出阴阳，终受
阎君约束。

暗室贞邪谁见。忽而万口喧传，自心善恶。炯然凛于
十王《考校》。

香花幢盖显本性之弥陀；罗刹夜叉现心中之魔鬼。
性源既湛则铁面铜头化为诸佛；心垢未除则玉毫
金相亦是群魔。

“至人除心不除境”，境在而心常寂然；凡人除境不除
心，境去而心犹牵绊。万缘皆假，一性惟真，圣人借假
以修真，愚夫丧真而逐假。

“入道场而随喜，则修行之念勃兴；登丘墓而徘徊，则
名利之心顿尽。”故一念不清，宜以佛性而淘洗。“六根
未净，可取戒香而薰蒸。”

天堂人乐，乐尽则苦趣至。故其成佛也难。阎浮人苦，
苦极则创心生。故其成佛也易。

形同木石，未免委运而销亡；神同虚空，岂得随形而
陨灭？形有销亡，故愚蒙止知现在；神无陨灭，故圣智
照见多生。

六道轮转，如江帆日夜乘潮。乘潮未有栖泊。一证菩
提，若海艘须臾登岸。登岸岂复漂流。

富室多藏万宝，夜深犹自持筹；愈积愈吝，窖中时现
精光；老夫第得一钱，宵卧何能贴席；不散不休，箧里
如闻嗥吼。

《名华芳草》，春园风日洵饶，红树青霜，秋林景色逾胜。
条风既鬯，细草茸生，嫩柳韶姿，红药齐含花藿。芳春
景大殢人，清露晨流，碧梧初放，新篁爽气，绿阴映入
帘帏，首夏时尤堪赏。

常想病时，则尘心渐灭，常防死日，则道念自生。风流
得意之事，一过辄生悲凉，清真寂莫之乡，愈久转增
意味。

万缘虚幻总属心生，六道轮回皆由自作。目翳除则
空华陡灭，《心障撤则妄业全消》。

今日骑狮坐象，众生之境界过来；饶他带角披毛，佛
祖之真性自若。“譬如小水汇为巨流，入流原自小水；
真金锻于猛火，出火还是真金。”

“释迦曾作众生身，经乎多劫。其他诸佛菩萨，谁不来
自众生？阐提亦有佛性”，语载于圣经。其他蠢动含灵，
谁不具有佛性？若佛祖天然，佛祖修行之法何为？若
众生，只是众生，向善之途遂绝。

“今生根钝”，是前世之行未修；今行苦修，则来世之根
当利。勿以无缘而自弃，力办肯心而不回。今世既种
善因，来生必成胜果。列圣皆累劫修成，大道岂一世
便了。

《古德》云：“尘劳中尝应著力，生死上不须用心。”尘劳不
著力，安得行圆？生死若用心，恐为心障。

非灾横祸世人常叹无因，分付安排，皇天必自有说。
若现在隐微无据，恐过去夙行有亏，彼既不差，我当
顺受。

“成仙作佛，必是善人，至孝真忠，自然度世。”张仲文昌，
未始从师授道；关君天帅，不闻得诀何人？故求道勿
急寻师，积功且须修德。

《苦恼》世上，意气须温；嗜欲场中，肝肠欲冷。

士大夫禅机迅利，何锋不摧。制行秽污，何业不作。扬
言度世，冥司之《勾帖》忽来；开口乞哀，幽部之铁鞭已
下。

理超教外，胡僧所以如愚。道“越言筌獦獠，何尝识字。
世智纷纷，名利场中伶俐。识神扰扰，生死路上糊涂。”
亦可哀矣。

“死汉鞭挞”，不疼觉疼，原非形壳；僵尸爬搔，不痒知痒，
自有性灵。人奈何轻性灵而重形壳乎？

形骸非亲，何况形骸外之长物；大地亦幻，何况大地
内之微尘。人能知足，则随地可以自安；若复无厌，则
求望曷其有极。富堪敌国，叹一命之不沾；贵极人臣，
恨九锡之未至。为子之造物者，不亦难乎？

“有待而修终日，且图安乐；无常若到，问君何以支吾？
来今往古，逝者如斯。贵贱贤愚，谁能免此？三尺红罗，
过客而吊过客；一堆黄土，死人而哭死人。”兴言及此，
哀哉！当下修行晚矣！

鍼水不投亦徒猜乎哑谜，机锋未对莫浪用乎《盲拳。
参悟》久则心花顿开，若莲萼之舒瓣。《机缘》来则性地
忽朗，如日月之放光。

世人伤我，皮毛𧬈𧬈难辞阳过。天日下照，肝胆冥冥，
庶免阴愆。三寸枯毫，欲饶未忍；千金敝帚，自飨知惭论非仲壬，敢希藏帐于中郎；文谢班生，终取覆瓿于
傅毅。

时来则建勋业于天壤，玉食衮衣，是亦丈夫之事；时
失则守穷约于山林，藜羹卉服，是亦豪杰之常。故子
房封侯，不以富贵而骄商皓；严陵垂钓，不以贫贱而
慕云台。

“《衣服》岂有鬼。”乃本人神识之所成。鬼病犹生前。此亦
鬼意中之所带。

“《病风狂》而《谵语》”，多是平日之愆；“《梦受挞》而身疼”，可悟
地狱之报。

时近恶缘，如皂染衣而衣皂。日修净行，若香薰室而
室香。

《度尽众生》，乃如来之本愿。众生难尽，则世界之业因。
慈父不以顽子之难教，而忘教子之念。如来不以众
生之难度，而懈度生之心。

世人日与蝼蚁相接。蝼蚁无知。如来日与众生周旋。
众生不见。障重故也。

耳耽淫声，曷闻金口之响？目昏邪色，安见玉毫之光。
遗民清净，则大士拥幢幡而现形。闻喜灵莹，则文殊
坐狮子而显相。

“童子之目稍净，或见鬼神。道士之心渐清，能召灵爽。”
众生以不见佛而遂谓无佛，则蝼蚁以不见人而遂
谓无人耶？

“人当溷扰”，则心中之境界何堪；稍尔清宁，则眼前之
气象自别。

对境安心则清净之体小露。止观成熟则真如之理
森然。

《昏散》者，凡夫之病根，“《惺寂》者，对证之良药。”寂而常惺，
寂寂之境不扰，惺而常寂，惺惺之念不驰。

《居处》必先精勤，乃能闲暇，凡事务求停妥，然后逍遥。
平时只是悠然，遇境未免扰乱。

迹类卑污有损身以利物，“形同邋遢或混俗以埋光。
世人皮相失真，《天眼鉴观不谬》。”

《李青莲》仙才夙禀，《白香山》道骨天成。

皦皦时名，心源不净。昭昭谈道，密行多亏。何益超昇，
祇深沦堕。

徐太室《麈谈》：“典午乘魏弱而篡国，点检乘周弱而篡
国，其子孙播迁之祸，亦复相当。晋人以名理为清谈，
宋人以道学为清谈，其间事功名实之殊，要自有辨。
西周以后，有豪杰无圣贤，凡学圣贤者，常遗诮于豪
杰。”汉唐而降，有才子无文人，凡为文人者，仅可称为
才子。

少年不以宋儒为准则，视规矩绳墨，尽属弁髦；学者
专以宋儒为师则，举事业文章，俱归腐烂。

机有可乘，则“邻姬束缊”以“救妇”；势有可胁，则“说士结
靷”以下齐。

水火盗贼之害，必先横被于孤贫；虚羸劳瘵之灾，大
率淹缠乎贵介。

《文字》内为一人而诬诋一人，亦是平生口孽。官府中
毁前任以阿谀，后任颇宗《家风》
“《春秋》之书，不见于鲁论。故传闻互异，能无起诸儒之
妄谈。井田之法，略述于轲书。若井里一分，宁不忧子
孙之蕃衍。”

荣华富贵自造化而与之，又自造化而夺之，降鉴不
差；功名事业由自己而成之，《又由自己而毁之，始终
难保》。

古之作者，其人非君子也，而能为君子之言，理明故
也。今之作者，其人非小人也，而间作小人之语，才短
故也。

虽贵为卿相，必有一篇极丑文字，送归林下。〈弹章〉“虽恶
如《梼杌》”，必有一篇绝好文字送归地下。〈墓志〉

以公门为必不可远者，趋时士也；但不当竿木无节；
以公门为必不可进者，洁己士也；但不当崖岸太高，
心源未彻。纵博综群籍，徒号书厨，根气不清，虽诵说
《三乘》，只如木偶。

《物情》贵货遗，贪得者要以为厚利，辞让者藉以为名
高，官盛则近谀。《师荆》者既不戒于前，《随温》者复相继
于后。

《遇沉沉不语》之士，切莫输心；见悻悻自好之徒，应须
防口。

六卿“但知从政，不知执政，是以题覆屡至变更；有司
但肯当官，不肯做官，是以施为一切苟且。”

苏卿持节，而仅承“属国”之典，旌别自明；博陆《赤诛》，而
不废“麟阁”之图，功罪大著。

读古书者做不得提学，恐其用《史》《汉》以饰孔、孟之言。
谈道学者做不得提学，恐其讲良知以破传注之说。
地下无衣食之身，而临绝者犹勤嘱付；林下无冠裳
之用，而既休者尚事夸张。

一“人孤立”，以在下者朋党之势成；“六逆渐生”，为居高
者保持之念重。

分以利昏，故讲“《五伦》易，行《五伦》难”，情因欲蔽，故“虚四
端有，实四端无。”

有形之伎易知，故梓匠轮舆，高低自服；无形之伎难
辨，故星相风水，胜负必争。

“灾祸从天降，只怕窟头富贵逼人来”，须防绝板。
听言语太滥，则诸曹开无事生事之端；禁馈遗过严，
则大臣受以饱待食之谤。

“廉吏之后不昌，以冬行主敛”；冤死之家有后，为天道
好还。

男子之力，必胜于妇人，若对悍妻，其手自缚。父母之
尊，素加于卑幼，使遇劣子，其口常噤。

《世以不要钱》为痴人，故苞苴塞路；世以不谀人为“迟
货，故谄佞盈朝。”

侵匿僧家、道家，以至于乐户，全然出侮鳏寡之心；欺
凌武官、内官，以至于宗派，亦窃不畏强御之迹。
内臣之奴易使，只靠鞭笞；寡妇之子难驯，多因姑息。
逆气所乘，有时博忠谏之名，有时贾杀身之祸。任情
自放，进则不胜其英雄，退则不胜其憔悴。

《清虚》之作，如水磨楠瘿，自见光辉；《剿袭》之文，如油漆
盘盂，终嫌气息。

《子孙》亦是众生，顾恋不可太深，责备不可太重。兄弟
原同一体，事亲便至相让，分财便至相争。

妇人识字，多致诲淫；俗子通文，终流健讼。

倾囊而付子，难承《养志之欢》；继世以同居，渐有阋墙
之隙。

“随缘皆可以乞食”，而剚刃于腹者意欲何求。凡业皆
可以营生，而为人淘圊者鼻忘其臭。

文自《六经》至七大家，而精髓始尽，事剽窃者除却两
头；诗自三百篇至盛唐，而风雅独存，逞淫夸者别为
一体。

任重道远，取必于身，故“为仁由己”，当仁不让，随俗习
非，必要其党，故奸须用介，盗有把风。

“为文而使一世之人必不爱”，难要谀墓之金；“为文而
使一世之人必我爱”，亦似滥竽之体。

文中诸子，其语不袭孔、颜，而嘿传其命脉耳食者安
智。昌黎大家，其文不模《史》《汉》，而自得其精神皮相者
为诮。

《衮衣》玉带，不能御之以登床，故虽有万乘之尊，旰荣
而宵寂。狗马音乐，不能携之以入槥，故虽有敌国之
富，目煖而心灰。

敢捐躯死谏，以犯人主之怒者，孤注之一掷也；借言
事去国，以希它日之用者，暗积之双陆也。

“饥寒所迫。”虽志士未免求人。但求人有道。患难所临。
即圣人亦有死地。顾死之有名。

文士而闲骑射，立致边都；武人而耽翰墨，即阶阃帅。
丧心病狂，生于热极；攒目酸鼻，起于恶寒。

“《妇人》之悲”，其夫益为之悲，其悲方已；“妇人之怒”，其夫
转为之怒，其怒可平。

始皇之筑长城，秦之所以致亡也，至今藉之以僃边。
叔孙之草绵蕞，汉之所以为陋也，至今袭之以尊君。
《人》言背恩者为贵相，则施恩之主坐受其弯弓；或谓
负债者必廉官，则放债之人忍见其垂橐。

《行酒令》而必差者，其人难与交；若必不差者，亦难与
交。当始仕而即富者，其人无可用；若终不富者，亦无
可用。

孔子但欲为乎东周，而孟子以王道致齐、梁之庸主；
孔子上不得乎狂狷，而孟子以尧、舜望食粟之曹、交、
杨、墨。若在孔门，亦是成章之弟子；由求不闻圣训，终
为季氏之具臣。

乘势作威者，如大人装鬼脸以骇小儿，背地则收下；
因事矫廉者，如妓女当筵之不肯举著，回家则乱吞。
廉于大，不廉于小，《硕鼠》之贪畏也；廉于始不廉于终，
《老虎》之《敦蹲》也。

“穷措大危”人主犯杞人之忧天；草野人说朝廷传海
头之圣旨。

《访察不行》，如暑月无雷霆积阴，必致伤稼，《刑诛或废》，
如冬天少霜霰缠疫更能死人。

一手诘盗。一手窃盗赃。故前盗死而后盗生。一面惩
奸。一面窥奸妇。故此奸伏而彼奸犯。

《魑魅魍魉》，岂能作祟，必其气弱，而其鬼方灵。星相医
卜，本以养身，必鬼运通而其术始验。

当官废法，不如《傀儡之登场》；考校徇情，不如《阄盘》之
轮拨。

“汉法太峻，人情不堪”，是“柱促而《弦危》也；宫商犹在，元
政不纲，天道所厌”，是轸迂而徽慢也。音调何存？
“致仕莫问其子，少子犹难；娶妾莫谋于妻，晚妻更忌。”
秦皇、汉武、唐宗，虽非令主，而大略英风，能别开混沌；
留侯、武侯、邺侯，虽非儒者，而仙风道气，自不落尘凡。
政在中书，权由己出，少有臧否，易于责成。名为“阁老”，
政在六卿，稍见从违，自难求僃男子好色，如渴饮浆，处富贵而能自决裂者，犹有丈
夫之气；女子好色，如热乘凉，居津要而漫无止足者，
是真妾妇之心。

《毛嫱》之色，谁不迷恋，得倦始解。赵孟之贵，最号浓郁，
致淡方休。

耻恶衣食者，未足议道；美其宫室者，必损令名。
“呆子”之患，深于浪子，以其终无转智；“昏官”之害，甚于
《贪官》，以其狼籍及人。

《近谀》者如受蛊毒，一中之而耳目必为人移，《务博》者
常被书痴，一挟之而议论惟知己出。

以道学别为一传者，《宋史》之讹也，若挟孔子而私之
矣，何其隘也？以理学独称名世者，本朝之陋也，若外
佐命而小之矣，何其浅也？

《大学》十章，管于好恶，若痛痒不关，何以剂量人物？《中
庸》一书，本之中和，若嚣呶满世，何以调燮阴阳？
见十金而变色者，不可以治一邑；见百金而色变者，
不可以统三军。

颜随势改，升降顿殊；气逐时移，盛衰立见。

蜂目狼声，知为忍人，性逐形生，何谓皆善？深山大泽，
必生龙蛇，物以群分，何谓“无种？”

《有谠论》而后可以定国是，国是不定，何以秉钧？“有远
识而后可以决大疑”，大疑不决，何以压众？

以德感人，不如以财聚人，以言饵人，不如以食化人。
吝者自能致富，然一有事则为过街之鼠。侠者或致
破家，然一有事则为百足之虫。

以财贿遗人者，常人之事；以财贿讦人者，小人之心。
为文而专附带名公者，虽可以佞盲子，而不能博智
者之大观；为诗而故厚自夸诩者，虽可以艳少年，而
不能当老成之一诮。

《炎凉之态》，处富贵者更甚于贫贱；《嫉妒之念》，为兄弟
者或狠于外人。

目凝而不动者，中必腐烂；言逊而不出者，内有淫邪。
古于词而不古于意，其文直夏畦之学《汉语》，先定句
而后方凑景，其诗亦齐工之画。寿生

《狠暴之性》，可以藏贪；《柔媚之资》，可以掩拙。

《凡中第者》，中一资质，资质高则空疏可掩。《凡作官者》，
作一气识，气识好则瑕疵难见。

“食色之性，是良知也”，统观人物而无间。食色之外，无
良知也，必由学虑而始明。

孩提之童，无不知爱其亲，似矣。假令易乳而食，能自
识其亲母乎？及其长也，无不知敬其兄，似矣。假令从
幼出继，能自辨其亲兄乎？

以笑迎人者，淫佞之媒也。以苦求人者，贪馋之囤也。
《素富贵》，行乎《贫贱》，可以得名。《素贫贱》，行乎富贵，可以
得利。

《谦》，美德也，过谦者多怀诈。默，懿行也，过默者或藏奸。
喜以文字詈人者，巫蛊之见也，代人作咒诅而已。喜
以文字谀人者，星相之术也，为人添福禄而已。
面而誉之，不若背而誉之，其人之感必深。多而施之，
不若少而施之，其人之欲易遂。

《淫奔之妇》，矫而为尼；《热中之夫》，激而入道。

凶人得志莫提贫贱之时；荡子成名，必弃糟糠之妇。
受业门生则门生听先生之差使，投拜门生则先生
听门生之差使。

奕棋擅国，则奴隶可以升堂；度曲绝伦，虽士人夷为
“优孟。”

“起身早见客迟”，老人家之行径；“嘴头肥眼孔浅，穷措
大之规模。”

当得意时，须寻一条退路，然后不死于安乐；当失意
时，须寻一条出路，然后可生于忧患。

“富贵不随达士”，以其无逐尘妄行之心；“功名必付狠
人”，为其有“背水决战”之气。

“暴发财主收买假骨董”，眼前已见糊涂；新科进士结
识假山人，日后必遭缠累。

《偶谭》“勉人事而听天命者，孔明乎？识天命而修人事
者，谢安乎？”

《寓林清言》：“人常言功名是身外物，余长夏畏酷暑，及
伸睡至熟，绝不知炎蒸之侵肌骨，然则寒暑亦身外
物也，推之悲喜，想亦当尔。”

明杨慎《古今谚》“褒弹是买主，喝采是闲人。”

“服药千裹，不如一宵独卧；服药千朝，不如独卧一宵。